Baba se kop op bus gevindWAARSKUWING: Die inhoud van hierdie berig kan sensitiewe lesers ontstel. Argieffoto: http://upload.wikimedia.org/ Ao. Hazel Mqala, polisiewoordvoerder, het aan Maroela Media gesê Nomathamsana Senyana het verlede Dinsdag op ŉ bus van Gauteng na Queenstown in die Oos-Kaap vertrek. Sy het glo tydens die busrit erge abdominale pyn ervaar, maar mediese hulp van die hand gewys. “Toe die bus in die vroeë oggendure in Queenstown aankom, het skoonmakers ŉ baba se kop in die bus ontdek,” het Mqala gesê. Senyana het vermoedelik ŉ middel geneem om haar ongebore baba te aborteer. Hoewel al die besonderhede rakende die voorval nie in hierdie stadium bekend is nie, word daar vermoed dat sy die baba op die bus geaborteer het. Sy het die fetus vermoedelik self probeer verwyder en in die proses onthoof. Die res van die baba se liggaam is glo êrens in die Queenstown-area gestort, het Mqala gesê. Die vrou is kort na die gru-ontdekking in hegtenis geneem. ŉ Klag van verberging van geboorte is aanhangig gemaak. Aborsie is wettig in Suid-Afrika, maar slegs tot op ’n sekere tydperk en dit moet deur ŉ gekwalifiseerde mediese praktisyn uitgevoer word.